
LEGO® Ideas komplekta “TRONS: Mantojums” (Tron: Legacy) autori ir brāļi Drū (Drew) 
un Toms (Tom) no Devonas (Anglija) — talantīgi dizaineri–entuziasti. 


“Mēs esam gan Disney filmas “TRONS: Mantojums” fani, gan aizrautīgi zinātniskās 
fantastikas fani, tāpēc tas, ko mēs vēlējāmies parādīt, ir filmā ietvertā digitālās 
pasaules būtība. Tā iedvesmoja mūs uzbūvēt leģendāro gaismas motociklu 
— raksturīgu TRONA pasaules elementu.” 


Tomam un Drū bērnībā piederēja neliela LEGO klucīšu kolekcija, kas viņus 
iedvesmoja radīt pašiem savus scenārijus un modeļus. “Veidojot LEGO Ideas 
projektu, mēs izmēģinājām vairākus modeļus, līdz beidzot nonācām līdz versijai, 
kas mums abiem patika. Mēs vēlējāmies, lai gaismas motocikla lielums atbilstu 
LEGO minifigūru mērogam un lai krāsu toņi atbilstu TRONA noskaņai.” 


“Mēs ļoti priecājāmies, kad bijām sasnieguši 10 000 balsu slieksni, turklāt šis ir 
mūsu pirmais LEGO Ideas projekts, tāpēc prieks bija dubultīgs. Saņemt atbalstu 
un pozitīvus komentārus — tā bija lieliska sajūta. Izveidot veiksmīgu projektu nebūt 
nav viegli, un tas var prasīt daudz laika. Mēs iesakām nesasteigt modeļa būvēšanu, 
jo pēc laika varat pie tā atgriezties ar jaunām idejām un radošu iedvesmu.” 


BRALI DRU 
UN TOMS 


– 
– 
, 


Vecākie LEGO® dizaineri Džanja Suzuki (Junya Suzuki) un Semjuels Džonsons 
(Samuel Johnson) apvienoja spēkus, lai Drū un Toma ideju pārveidotu par oficiālu 
LEGO modeli. 


“Kad bērnībā noskatījāmies pirmo TRONA filmu, mēs abi kļuvām par aizrautīgiem 
TRONA filmu faniem, jo filma bija vienreizēja,” stāsta Džanja. “Veidojot modeli, viens 
no lielākajiem izaicinājumiem bija tas, ka LEGO Ideas sākotnēji iesniegtais modelis 
bija fantastisks, tomēr tas bija nekustīgs. Mēs nolēmām nedaudz izmainīt dizainu, 
lai tas varētu vienmērīgi braukt gluži kā filmā. Modeļa gala versijai ir daudz smalku 
detaļu, vienmērīgas līnijas un izliekumi, kā arī lieliska grafika. Tas tiešām ir šim 
mērogam perfekts gaismas motocikla atveidojums.” 


LEGO grafiskais dizainers Marks Trenters (Mark Tranter) bija atbildīgs par gatavā 
modeļa un tēlu dekoratīvajiem elementiem. “Man vienmēr ir paticis, kā izskatās 
oriģinālie TRONA kostīmi, tie ir tik neatkārtojami un ieturēti retro stilā. Man patīk, 
ka filmas “TRONS: Mantojums” jaunajā izskatā ir saglabāta līdzīga retro sajūta, 
kā astoņdesmito gadu vīzijā par nākotni. Uzlabotajos kostīmos pār modernajām 
ķermeņa bruņām joprojām stiepjas raksturīgās “TRONA līnijas”, bija ļoti interesanti 
to visu izpētīt.” 


MARKS TRENTERS, 
DZANJA SUZUKI UN 
SEMJUELS DZONSONS 

Disney filma “TRONS: Mantojums” ir zinātniskās fantastikas klasikas — 1982. gada 
kulta filmas “TRONS” — turpinājums. Tā stāsta par Sema Flinna (Sam Flynn) 
— drosmīga, bet pārgalvīga jaunieša — piedzīvojumiem, nokļūstot virtuālā dzīvu 
programmu un futūristisku transportlīdzekļu digitālajā pasaulē. Ar identitātes 
disku aprīkotais Sems ir spiests iesaistīties bīstamās spēlēs, kurās ir jācīnās un 
jāsacenšas, ja viņš vēlas izdzīvot. 


Tomēr Sems nav viens pats. Viņu glābj Korra (Quorra), noslēpumaina sieviete, 
kas strādā kopā ar Sema sen pazudušo tēvu Kevinu Flinnu (Kevin Flynn). Pirms 
daudziem gadiem Kevins mēģināja radīt perfektu datorsistēmu, bet viņu nodeva 
programma vārdā Klu (Clu). Tagad tikai Sems un Korra var apturēt Klu un 
viņa kaujinieku programmu Rinzleru (Rinzler), lai viņi nevarētu realizēt savu 
plānu — izlauzties un iekarot reālo pasauli. 


Filmu “TRONS: Mantojums” Walt Disney Pictures laida klajā 2010. gadā, tās 
režisors ir Džozefs Kosinskis (Joseph Kosinski). Galvenajās lomās: Garets 
Hedlunds (Garrett Hedlund) — Sems Flinns, Olīvija Vailda (Olivia Wilde) — Korra 
un Džefs Bridžess (Jeff Bridges) — Kevins Flinns un Klu. 


Sems ir oriģinālās filmas “TRONS” varoņa Kevina Flinna dēls. Viņš 
ir atjautīgs, pašpārliecināts, bezbailīgs un vienmēr gatavs riskēt. 
Meklējot pazudušo tēvu, Sems tiek ierauts Tīkla digitālajā realitātē, 
kur viņa spēki tiek pārbaudīti vairākās gladiatoru spēlēs, līdz viņš 
sastopas ar sistēmas ļauno vadības programmu. 


Klusais, maskā tērptais Rinzlers ir Tīkla ļaunā vadoņa Klu 
uzticamais rokaspuisis. Viņš ir blakus savam pavēlniekam 
un gaida pavēli, ko izpilda nekavējoties un nešaubīgi. Viņš 
ir meistarīgākais cīnītājs sistēmā, un viņš ir arī vienīgā 
programma, kura izmanto 2 identitātes diskus. Sākotnēji 
pazīstams kā TRONS; Rinzlera identitāte sāka pastāvēt, kad 
Klu sāka izmantot TRONU saviem nolūkiem. 


Korra ir spēcīga jauna sieviete un 
viena no labākajām braucējām Tīklā. 
Viņa ir digitāla dzīvības forma, kas 
radusies pašā datorsistēmā. Viņu 
izglāba Kevins Flinns, un tagad Korra 
ir viņa uzticamā mācekle. Mentora 
stāsti par reālo pasauli, kas pastāv 
ārpus virtuālās realitātes, ir modinājuši 
Korrā alkas pašai to iepazīt. 

DALIES AR SAVU IDEJU 


IEGŪSTI 
ATBALSTU 


LEGO® RECENZIJA 
JAUNS LEGO PRODUKTS 


LEGO.com/ideas 


LEGO and the LEGO logo are trademarks of the LEGO Group. ©2018 The LEGO Group. ©Disney 


Vai jums patīk šis LEGO® Ideas komplekts? 


LEGO Group vēlas uzzināt jūsu viedokli par jauno produktu, ko tikko iegādājāties. 
Jūsu atsauksmes palīdzēs virzīt šīs produktu sērijas turpmāko attīstību. Lūdzu, 
apmeklējiet vietni 


LEGO.com/productfeedback 


Aizpildot mūsu īso aptaujas anketu, jūs automātiski piedalīsities LEGO® balvas izlozē. 


Ir spēkā noteikumi un nosacījumi. 


